Diari Oficial de la Generalitat Valenciana


Sumari del DOGV 7060, del 04-07-2013 (2013/6618)

RESOLUCIÓ de 10 de juny de 2013, de la Conselleria de Cultura, Educació i Esport, per la qual es modifica el conveni del Conservatori Professional de Música, de titularitat municipal, denominat Rafael Rodríguez Albert, de Mutxamel (Alacant), per ampliació d'especialitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/6618


Data del document
:   10-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 10 de juny de 2013, de la Conselleria de Cultura, Educació i Esport, per la qual es modifica el conveni del Conservatori Professional de Música, de titularitat municipal, denominat Rafael Rodríguez Albert, de Mutxamel (Alacant), per ampliació d'especialitats. [2013/6618]  
L'expedient ha sigut iniciat a instància del representant de l'Ajuntament de Mutxamel, entitat titular del Conservatori Professional de Música, de titularitat municipal, denominat Rafael Rodríguez Albert, de Mutxamel, situat al carrer de Francisco Martínez Ortiz, s/n, de l'esmentada localitat, i amb número de codi 59148773, pel qual sol·licita la modificació de l'autorització per ampliació de especialitats.  
  
El 2 d'octubre de 2012 es va subscriure un conveni entre la Generalitat Valenciana (Conselleria d'Educació Formació i Ocupació) i l'Ajuntament de Mutxamel (Alacant), per a la nova autorització del Conservatori Professional de Música denominat Rafael Rodríguez Albert, de Mutxamel, per trasllat de les seues instal·lacions i reclassificació a professional.  
En la clàusula sèptima del mencionat conveni s'autoritza el conseller competent en matèria d'educació, per delegació, de conformitat amb l'article 13.5 de la Llei 30/1002, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Vist l'informe favorable de la Unitat d'Inspecció Educativa, es desprén que la titulació i programació presentada, per a impartir l'especialitat sol·licitada, s'ajusta al que s'establix en la legislació vigent aplicable.  
  
Vista la Llei Orgànica 8/1985, de 3 de juliol (BOE 159, 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE 106, 04.05.2006); el Reial Decret 389/1992, de 15 d'abril, pel qual s'establixen els requisits mínims dels centres que impartisquen ensenyances artístiques; el Decret 303/2010, de 15 de març (BOE 86, 09.04.2010), pel qual s'establixen els requisits mínims dels centres que impartixen ensenyances artístiques regulades en la Llei Orgànica 2/2006, de 3 de maig, d'Educació; el Decret 158/2007, de 21 de setembre (DOGV 25.09.2007), del Consell, pel qual s'establix el currículum de les ensenyances professionals de música i es regula l'accés a estes ensenyances; el Decret 159/2007, de 21 de setembre (DOGV 25.09.2007), del Consell, pel qual s'establix el currículum de les ensenyances elementals de música i es regula l'accés a estes ensenyances, i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent, de data 10 de juny de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Aprovar la modificació de l'autorització del conservatori que a continuació s'indica en els termes que s'especifiquen:  
Denominació genèrica del centre: Conservatori Professional de Música.  
Denominació específica del centre: Rafael Rodríguez Albert.  
Domicili: c/ Francisco Martínez Ortiz, s/n.  
Localitat: Mutxamel.  
Província: Alacant.  
Codi: 28877342.  
Titular: Ajuntament de Mutxamel.  
S'autoritzen les especialitats instrumentals de viola, violoncel, flauta travessera, trompa i percussió de grau elemental.  
El centre impartirà, a més, les ensenyances que se li van autoritzar pel conveni anteriorment esmentat, sense variació del nombre de places escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2013-2014.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis davant dels òrgans que s'indiquen a continuació.  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
  
València, 10 de juny de 2013.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.